У Пінску разгарнуліся вялікія мерапрыемствы па ўборцы горада з удзелам інтэрнэт-супольнасці. Так было ўжо летась. Заклікі размясцілі ў віртуальнай прасторы, а на суботнік хлопцы і дзяўчаты выйшлі з рэальнымі граблямі і мяхамі для смецця ды зрабілі горад крышачку прыгажэйшым. У мінулым годзе знайшлося 30 такіх добраахвотнікаў, цяпер было значна больш. У сталіцу Палесся, на малую радзіму, папрацаваць прыехаў і старшыня СК рэспублікі Іван Наскевіч. Іван Данілавіч узяў удзел у добраўпарадкаванні адной з гарадскіх тэрыторый разам з калегамі з міжраённага следчага камітэта.